\* Valors.

**Llegiu el text i contesteu les preguntes. Intenteu reflexionar posant-vos en el lloc de la persona que es troba en aquesta situació.**

**L’equip de futbol**

La Tània és una noia de 10 anys a qui li agrada molt jugar a futbol i la veritat és que ho fa força bé. Per això s’ha intentat assabentar de si al seu barri hi ha algun equip on poder jugar.

Quan va a veure el responsable de l’equip del Club del barri, de seguida li posen moltes pegues, ja que es tracta d’un equip masculí en el qual mai hi ha jugat cap noia. La Tània diu que, igualment, ella està interessada a jugar-hi. De tota manera, dies després li comuniquen que des del Club s’ha denegat la seva petició.

Això desmotiva molt la Tània, però li fa molta ràbia haver-se de quedar sense jugar.

1. Quines alternatives té la Tània?
2. Què creus que hauria de fer? Per què?
3. Alguna vegada t’ha passat una cosa semblant?
4. Explica alguna situació similar a la vida real.
5. Com et sentiries si fossis tu?